**Roy Hodgson**|  |
| Asmeniniai duomenys |
| Gimimo data | 1947 m. rugpjūčio 8 d. (76 metai) |
| Gimimo vieta | Kroidonas, Anglija |
| Klubai |
| Dabar žaidžia | Crystal Palace (treneris) |
| **Pozicija** | Gynėjas |
| Jaunimo klubai |
| 1963–1965 | Crystal Palace |
| Profesionalūs klubai\* |
| 1965–19661966–19691969–19711971–19721972–19731973–19741974–1976 | Crystal PalaceTonbridge AngelsEbbsfleet UnitedMaidstone UnitedAshford UnitedBerea ParkCarshalton Athletic | 0 (0)59 (1) |
|  Treniruotos komandos |
| 1976–19801980–1982198219821983–19841985–19891990–19921992–19951995–19971997–199819991999–20002000–200120012002–20042004–20052006–20072007–20102010–20112011–20122012–201620132017– | Halmstads BKBristol City (asistentas)Bristol CityIK OddevoldÖrebro SKMalmö FFNeuchâtel XamaxŠveicarija ŠveicarijaMilano InterBlackburn RoversMilano Inter (laikinas)GrasshopperFC CopenhagenUdineseJungtiniai Arabų Emyratai Jungtiniai Arabų EmyrataiVikingSuomija SuomijaFulhamLiverpoolWest Bromwich AlbionAnglija AnglijaAnglijos U–21 (laikinas)Crystal Palace |
|  |

**Rojus Hodžsonas** (angl. *Roy Hodgson*; g. 1947 m. rugpjūčio 9 d.) – buvęs anglų futbolininkas. Dabartinis Crystal Palace klubo vyr. treneris.

Hodžsonas treniravo 16 skirtingų futbolo komandų aštuoniose šalyse. Su Šveicarijos rinktine pateko į Euro 1996. Šveicarija nuo 1960-ųjų nepatekdavo į jokį čempionatą. Nuo 2006 m. iki 2007 m. treniravo Suomijos futbolo rinktinę, su kuria FIFA pasaulio reitinge užėmė 33-ią vietą bei pirmą kartą istorijoje buvo kvalifikuoti į pagrindinį čempionatą. Jis taip pat treniravo daug garsių futbolo klubų, įskaitant: Milano Inter, Blackburn Rovers, Malmö FF, Grasshoppers, FC Copenhagen, Udinese, Fulham, Liverpool ir West Bromwich Albion. UEFA Europos futbolo čempionatuose buvo UEFA bei FIFA 2006 m. pasaulio futbolo čempionato techninės tyrimų grupės narys.

2012 m. gegužės 1 d. Rojus Hodžsonas paskirtas Anglijos vyrų futbolo rinktinės vyr. treneriu. Pareigas pradėjo eiti tų pačių metų gegužės 14 d. Iš posto pasitraukė 2016 m. birželio 27 d. po pralaimėtų aštuntfinalio rungtynių su Islandija.

Trenerio karjera
----------------

### Paskyrimas

Atsistatydinus Fabio Capello iš nacionalinės rinktinės trenerio posto, britų spaudoje buvo rašoma, kad tuometinis Tottenham Hotspur treneris Harry Redknapp yra vienas iš favoritų užimti trenerio postą. Tačiau Futbolo Asociacijos pirmininkas Deividas Bernsteinas (angl. *David Bernstein*), pareiškė kad vienintelis Roy Hodgson kreipėsi užimti trenerio poziciją. 2012 m. gegužės 1 d. Futbolo Asociacija paskyrė Hodžsoną Anglijos futbolo treneriu ketveriems metams.

### 2014 m. pasaulio futbolo čempionato atranka

Mažiau nei po dviejų mėnesių po to, kai buvo pralaimėta italams Euro 2012 čempionate, anglai susitiko dar kartą su Italijos rinktine draugiškose rungtynėse Berne, Šveicarijoje. Anglai laimėjo rungtynes 2–1. Pergalingas įvartis buvo pelnytas 79-ą minutę Džermaino Defo.

Kartu su Moldova, Juodkalnija, Lenkija, San Marinu ir Ukraina, Anglijos rinktinė, 2014 m. pasaulio futbolo čempionato atrankoje pateko į Europos zonos H grupę.

Hodžsono treniruojama rinktinė atranką pradėjo 2012 m. rugsėjo 7 d. Rungtynės prieš Moldovą buvo laimėtos 5–0. Rugsėjo 11 d. anglai žaidė prieš ukrainiečius. Rinktinės sužaidė lygiosiomis 1–1.

2012 m. spalio 12 d. Anglija 5–0 laimėjo prieš San Marino vienuolikę bei spalio 17 d. sužaidė Lenkijoje lygiosiomis 1–1. Rungtynės turėjo įvykti spalio 16 d. bet dėl lietaus buvo atidėtos. 2012 m. lapkričio 14 d. anglai žaidė draugiškas rungtynes Stokholme, prieš Švediją. Anglai pralaimėjo 4–2. Tai buvo Hodžsono, kaip Anglijos rinktinės trenerio, pirmosios pralaimėtos rungtynės.

2013 m. vasario 6 d. Wembley stadione, draugiškose varžybose anglai 2–1 laimėjo prieš brazilus. Tai buvo jų pirmasis laimėjimas prieš Pietų Amerikos kokią nors rinktinę, po dvidešimt trejų metų. Kovo 22 d. Stadio Olimpico stadione, anglai sutriuškino San Marino rinktinę 8–0. Įvarčius pelnė 7 skirtingi žaidėjai. Tą dieną Daniel Sturridge už Anglijos rinktinę pelnė savo pirmąjį įvartį. 1987 m. spalį tokiu pat rezultatu buvo sutriuškinta Turkija. Rungtynės Juodkalnijoje baigėsi lygiosiomis 1–1. Anglai grupėje turėjo dviem taškais mažiau nei Juodkalnija.

2013 m. liepą Futbolo Asociacija (FA) pareiškė, kad Hodžsonas bus paskirtas Anglijos U-21 rinktinės treneriu draugiškoms rungtynėms prieš Škotijos U-21 rinktinę rugpjūčio 13 d. Anglijos jaunimo iki 21 metų vienuolikė laimėjo 6–0 prieš Škotijos bendraamžius Bramall Lane stadione.

Namų rungtynėse, 2013 m. spalio 15 d. anglai 2–0 laimėjo prieš lenkus. Įvarčius pelnė Wayne Rooney ir Steven Gerrard. Pergalė užtikrino anglų patekimą į 2014 m. pasaulio futbolo čempionatą Brazilijoje. Pasak Hodžsono, po rungtynių patekus į pasaulio čempionatą, tai buvo jo įspūdingiausias momentas futbole.

Pasiekimai
----------

### Trenerio

Halmstads BK
* Allsvenskan (2): 1976, 1979

Örebro SK
* Švedijos futbolo antrasis divizionas (1): 1984

Malmö FF
* Allsvenskan (5): 1985, 1986, 1987, 1988, 1989
* Švedijos futbolo taurė (2): 1985–1986, 1988–1989

Inter Milan
* UEFA taurė *Antra vieta* (1): 1997

Copenhagen
* Danijos Superlyga (1): 2000–2001
* Danijos futbolo supertaurė (1): 2001

Fulham
* UEFA Europos lyga *Antra vieta* (1): 2010

### Asmeniniai

* League Managers Association Awards (LMA) metų treneris (1): 2010
* Riteris, Suomijos Liūto ordinas: 2012

Šaltiniai
---------

|  |  |
| --- | --- |
|  | **Vikiteka: Roy Hodgson** – vaizdinė ir garsinė medžiaga  |

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑  „Roy Hodgson receives Finnish 'knighthood' for services to football". *The Guardian*. 2012-09-29. Suarchyvuotas originalas 2012-10-22. Nuoroda tikrinta 2013-12-10. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)